



Núm. d’expedient 2762/2021 -1815  
Departament ENSENYAMENT

CONVOCATÒRIA PER A LA PARTICIPACIÓ I CONCESSIÓ DE LA 10A EDICIÓ DELS PREMIS ALS MILLORS TREBALLS DE RECERCA DE BATXILLERAT DE L’ALUMNAT DE CUBELLES. CURS 2020-2021
1. Bases 	reguladores per a la concessió dels premis als millors treballs de recerca de batxillerat de l’alumnat de Cubelles.

Les bases reguladores dels premis als millors treballs de recerca de Batxillerat de l’alumnat de Cubelles van ser aprovades per Decret d’Alcaldia 276/2018, de 18 de maig de 2018, i publicades en el BOPB de 29/05/2018.Les bases també podran ser consultades a la web de l’Ajuntament.
1. Crèdits pressupostaris.

L’import total màxim destinat a aquesta convocatòria és de 1.000,00 €.
Les subvencions aniran a càrrec de l’aplicació pressupostària 72 323 22005 del pressupost vigent. 
1. Objecte, condicions i finalitat de la concessió de la subvenció

L’objecte de les presents bases és premiar l’esforç realitzat al llarg del curs escolar d’alumnes de segon de batxillerat què, sota la tutela del professorat de l’ institut, duguin a terme treballs de recerca de qualitat. Els objectius del projecte són despertar vocacions per a l’estudi i la investigació de l’alumnat, fomentar l’esperit de recerca, estimular l'alumnat en la realització de treballs de qualitat i incentivar els centres educatius en la motivació dels seus alumnes a endinsar-se en el món de la investigació.
1. Procediment de concessió.

En règim de concurrència competitiva.
1. Requisits per a participar.

Poden optar als premis als millors treballs de recerca de Batxillerat tots els/les alumnes que estiguin matriculats/des i cursant segon de batxillerat als centres d’educació secundària de Cubelles durant el curs 2020-2021 i que siguin autors/es d’un treball de recerca.

La participació en aquest concurs implica la plena conformitat i acceptació de les seves bases, així com les decisions presents del jurat i la seva interpretació de les bases.

1. Òrgans competents

L’Òrgan competent per a la instrucció de l’expedient i del procediment de concessió dels premis és la Regidoria d’Ensenyament.
L’òrgan competent per a la resolució del procediment de concessió dels premis és l’Alcaldia, d’acord amb l’acta del jurat qualificador.

1. Termini de presentació de les sol·licituds

Es poden presentar els treballs de recerca a partir de l’endemà de la data de publicació d’aquesta convocatòria en el  Butlletí Oficial de la Província de Barcelona, i amb data màxima de presentació el 31 de maig de 2021.

1. Termini de resolució i notificació.

Finalitzat el període de presentació de sol·licituds, en el termini màxim de 10 dies s’efectuarà la valoració. 
L’acte de concessió i lliurament dels premis als tres millors treballs de recerca de batxillerat serà el 22 de juny de 2021. Si fos possible l’acte es farà presencial, tot i que si les mesures de prevenció de contagis del covid-19 no ho permeten s’optaria per la realització de l’acte per videoconferència amb zoom, sent després publicada la gravació del vídeo a la web municipal per a que tothom que hi estigui interessat pugui visionar l’entrega de premis. En aquest acte s’exposarà el veredicte del jurat, el qual exposarà qui són les tres persones guanyadores i mereixedors del primer, segon i tercer premi segons la puntuació obtinguda. Les persones premiades faran una breu exposició dels seus treballs, d’una durada màxima aproximada de cinc minuts, i se’ls informarà de com recollir el premi corresponent. També s’anunciarà l’entrega d’un diploma de reconeixement a la seva participació i tasca realitzada als participants no premiats. 

Els participants en el concurs autoritzen, de forma expressa, a que en l’acte de lliurament dels premis es pugui captar i publicar imatges dels premiats a la web, xarxes socials, publicacions o qualsevol medi adient per part de l’Ajuntament.
[bookmark: _Hlk41321942]Els treballs de recerca premiats es publicaran a la web municipal de Cubelles. Per aquest motiu, els participats atorguen els drets d’explotació del treball de forma gratuïta i il·limitada a favor de l’Ajuntament de Cubelles, en els diversos medis que aquest consideri. 
Un cop finalitzat el concurs es retornaran els treballs de recerca no premiats en el format en que s’havien presentat. Aquests restaran a disposició dels participants en la seu del departament d’ensenyament de l’Ajuntament de Cubelles, en l’horari d’atenció al públic. L’ajuntament es reserva el dret a destruir-los si passat 6 mesos no han estat recollits pel seu autor/a o pels seus pares o tutors legals o persona autoritzada a recollir-lo.
S’emetrà notificació expressa de l’atorgament de la subvenció al beneficiari/a. En el termini de 10 dies hàbils haurà de presentar un document d’acceptació davant el registre de l’Ajuntament.

1. Documents i informacions que han d’acompanyar la presentació de sol·licituds.

Els/les alumnes interessats/des en participar en els Premis als millors treballs de recerca de Batxillerat hauran de presentar els seus treballs de recerca al seus corresponents tutors/es dels centres d’educació secundària de Cubelles.
Només es podrà presentar un treball per alumne.
Els treballs es lliuraran en versió digital (pen-drive, CD-ROM o DVD), en format PDF. Addicionalment es podrà presentar, si es considera oportú, acompanyat d’annexos i materials gràfics de suport (maquetes, material informàtic, material visual, etc.). Opcionalment, es podrà adjuntar una carta de recolzament a la presentació del treball que en destaqui l’interès, aportacions o valors dels resultats del treball de recerca.
En els treballs ha de constar només el títol del treball sense cap referència als autors/es de treball visible ni identificable. 
Les referències i dades personals dels autors/es cal presentar-les en un sobre tancat, en el moment d’entrega del treball de recerca. A l’exterior d’aquest sobre hi ha de figurar la següent inscripció: “premis als millors treballs de recerca de batxillerat de Cubelles” + l’any de la convocatòria. 
A l’interior del sobre hi ha de constar la següent informació: 
1. Títol del treball de recerca
1. Nom i cognoms de l’autor/a del treball
1. Nom i cognoms del tutor/a de l’alumne.
El format i l’extensió del treball seran lliure, però haurien de contenir, preferentment, aspectes com l’objectiu, la metodologia, els resultats i les conclusions de la recerca. 

Els treballs de recerca podran ser de qualsevol temàtica, ja sigui de l’àmbit científic i tecnològic, humanitats i ciències socials, de tipus experimental o teòric, en el sentit de fomentar la creativitat científica i l’esperit de recerca en qualsevol dels àmbits del coneixement.
Els treballs de recerca presentats han de ser inèdits.
Un cop recollits des dels centres d’educació secundària tots els treballs de recerca que volen optar als premis, seran els propis centres d’educació secundària de Cubelles els que valoraran i faran la selecció d'aquells treballs que es considerin mereixedors d’optar als premis. 
Els treballs seleccionats seran presentats al Departament d’Ensenyament de l’ajuntament de Cubelles, en les dates màximes establertes en la convocatòria. No s'acceptarà cap treball rebut fora de termini o que no compleixi els requisits establerts. 

1. Reformulació

No s’escau.

1. Règim de recursos.

La resolució de la convocatòria posa fi a la via administrativa. Contra aquesta es pot interposar recurs contenciós administratiu davant del Jutjat Contenciós Administratiu de Barcelona en el termini de dos mesos a comptar des del dia següent de la seva notificació. Alternativament, i de forma potestativa, es pot interposar recurs de reposició davant el mateix òrgan que l’ha dictada, en el termini d’un mes a comptar des del dia següent de la seva notificació.


1. Criteris de valoració de les sol·licituds presentades.

Els treballs de recerca es puntuen sobre un total de 100 punts. La puntuació serà valorada individualment per cada membre del jurat, i es distribuirà tenint en compte els següents criteris:

1. Estructura, presentació, redacció, correcció/qualitat lingüística (15/100)
1. Metodologia científica general:  rigor i tractament científic en el desenvolupament del treball (20/100)
1. Complexitat de la temàtica (10/100)
1. originalitat i creativitat de la temàtica, del plantejament i de la metodologia emprada: temàtica novedosa (15/100)
1. El caràcter interdisciplinari del treball (10/100)
1. Discussió/ Conclusions: coherència, rigor i grau d’elaboració de les conclusions presentades (20/100)
1. Referències documentals (10/100)

1. Sistema de puntuació dels projectes

[bookmark: _Hlk41322082]Es constituirà un únic jurat, format per 4 membres escollits per la Regidoria d’educació, de l’Ajuntament de Cubelles, que seran els encarregats d’avaluar els treballs presentats, puntuar-los segons els criteris de valoració establerts i determinar els guanyadors/es del premi en funció de les puntuacions obtingudes. 

El tribunal estarà composat per: 

1. Un president/a i un/a suplent 
1. Un secretari o secretària i un/a suplent 
1. Dos vocals i dos/dues suplents 

El jurat estarà composat per persones qualificades, de contrastada experiència en el món cultural, científic, tecnològic, acadèmic i/o social. La decisió del jurat serà inapel·lable. 

En cas d’haver algun vincle de relació entre algun participant i algun membre del jurat, aquest s’abstindrà en la valoració. 

Cada membre del jurat, de manera individual e independent, avaluarà cadascun dels treballs de recerca i els puntuarà segons els criteris de puntuació. 
Posteriorment es sumaran les puntuacions atorgades per cada membre del tribunal i s’emetrà una acta amb les puntuacions assolides per cada treball de recerca (constaran tant les valoració individual de cada membre del tribunal com la puntuació total), en una llista descendent, sent el primer de la llista el treball de recerca que ha obtingut més puntuació i l’últim el que ha obtingut menys puntuació.
Donat que es poden concedir un màxim de tres premis, aquests s'atorgaran als tres alumnes que hagin obtingut la puntuació més alta. En cas d’empat, decidirà el vot de qualitat del president del tribunal.



El president o presidenta del tribunal estarà facultat per resoldre les incidències que, si s'escau, sorgeixin durant l’atorgament de puntuació i procediment de concessió dels premis.
El Jurat es reserva el dret de deixar deserta la convocatòria o a deixar algun premi desert si cap dels treballs presentats assoleix el nivell mínim de qualitat que, a judici dels seus membres, han de tenir els treballs premiats. 
1. Mitjà de notificació o publicació.

S’emetrà notificació expressa de l’atorgament de la subvenció al beneficiari/a, que en el termini de 10 dies haurà de presentar un document d’acceptació davant el registre de l’Ajuntament.

La convocatòria es publicarà a la Base de Datos Nacional de Subvenciones (BDNS) i al Butlletí Oficial de la Província de Barcelona, així com al tauler electrònic de la seu electrònica de l’Ajuntament de Cubelles.

